கேள்வி: நம் நாடு (1949 திரைப்படம்) குறித்து விரிவாக சொல்லுங்கள்.
பதில்: நம் நாடு (''Nam Naadu'') 1949 ஆம் ஆண்டில் வெளிவந்த தமிழ்த் திரைப்படம். வி. சாந்தாராம் இயக்கத்தில் வெளிவந்த இத்திரைப்படமாகும். அப்போது பிரபலப் பாடகியாக இருந்த புஷ்பா ஹானஸ் நாயகியாகவும், உமேஷ் சர்மா, சந்திரசேகர், கேசவ் ராவ், ததே மற்றும் பலர் நடித்திருந்தனர். இது இந்தியப் பிரிப்பு பின்னணியில், கருப்புச் சந்தையை மையமாகக் கொண்டதாக உருவாக்கபட்டது. விடுதலை அடைந்த பிறகு இந்தியா எதிர்கொண்ட சிக்கல்களையும் பேசுவதாக இப்படம் இருந்தது. இந்தியி்ல் வி. சாந்தாராம் இயக்கிய ''அப்னாதேஷ்'' என்ற படத்தின் தமிழ் வடிவமே நம் நாடு படமாகும். இப்படத்தின் இந்திப் பதிப்பிற்கு புருஷோத்தம் இசையமைத்தார். ஆனால் தமிழ்ப் பதிப்பிற்கு ஜி. கோவிந்தராயுலு இசையமைத்தார். தமிழ்ப் படத்திற்குப் பாடல்களை இராஜகோபால ஐயர் எழுத, பாடல்களை எம். எல். வசந்தகுமாரி, சு. ராஜம் ஆகியோர் பாடினர். இப்படம் தெலுங்கிலும் வெளியானது. தமிழில் சுமாரான வெற்றியைப் பெற்றது.